"Jy is die Storm", Dewald se 3de solo album behaal ook Goue status met treffers soos "Jy is die Storm", "Laat die lig inkom" en "Altyd jonk bly". Dié album ontvang ook verskeie Ghoema nominasies, sowél as 'n SAMA nominasie en wen dan ook die Huisgenoot Tempo toekenning vir Beste pop album
In 2018 word Dewald gekies as een van die mentors in die gewilde TV musiekprogram "Die Kontrak". Hy skruf ook die temalied van hierdie program, "Nuwe Begin" saam met Riana Nel
"Elektrisiteit", Dewald se eerste album in 3 jaar, word in 2019 vrygestel en bevat reuse treffers soos die titelsnit "Elektrisiteit", "Stop", "So sterk soos 'n vrou" en "Sê jy sal". Dit spog ook met 'n lewendige opname van Tom Petty se "Free Fallin'", wat Dewald saam met Ivan Roux op "Die Kontrak" gesing het
Dewald glo daarin om nie jouself te ernstig op te neem nie. Dit is duidelik as mens sy mannewales op sosiale media dophou. Hy is ook 'n kranige reisiger en laat nooit die geleentheid verbygaan om sy tasse te pak nie